Անչափահասները

«Անչափահասները» (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Ռոգովոյը: Ֆիլմի պրեմիերան տեղի է ունեցել 1977 թվականի սեպտեմբերի 10-ին։ Այն եղել է 1977 թվականի խորհրդային կինովարձույթի առաջատար (44,6 մլն հանդիսատես)։

Սյուժե 
Միաժամանակ հայրենի քաղաք են վերադառնում երկու ընկերներ՝ Ժենյան բանակից և Կոստյան գաղութից, որտեղ պատիժ էր կրում հարբած կռվի համար։ Ընկերները հակամարտության մեջ են մտնում խուլիգանների խմբավորման հետ, որոնք գումար են վերցնում երեխաներից և կողոպտում հարբած անցորդներին։ Մի քանի քաշքշուկներից հետո Ժենյան հասկանում է, որ այդ կերպ հաջողության հասնել չի կարող, առավել ևս որ նկատում է, որ խմբավորման ազդեցության տակ է ընկնում նաև իր տասնմեկամյա զարմիկը՝ Շուրկան։

Հանդիպումներից մեկի ժամանակ Ժենյան հերթական կռվի փոխարեն տղաներին առաջարկում է միանալ բռնցքամարտի այն սեկցիային, որի մարզիչն է Կոստյան է։ Որոշ տղաներ իսկապես գնում են մարզվելու և հեռանում են խմբավորման դաստիարակված ու ցինիկ ղեկավար Գոգոլի  ազդեցությունից։

Պոլինա Բորիսովնան՝ Ժենյայի մայրը, որը դպրոցում աշխատում է որպես քիմիայի և կենսաբանության ուսուցչուհի, հրաժարվում է հենց այնպես Գոգոլին երեք նշաակել քիմիայի քննությունից, որն այն ժամանակ պարտադիր էր բոլորի համար, որի արդյունքում Գոգոլը մնում է առանց հասունության վկայականի։ Բարկացած Գոգոլը ընկերների հետ քանդում է դպրոցի ջերմոցը։ Այս ջերմոցը, որը աշակերտները կառուցել են վեց տարի, շատ թանկ է Պոլինա Բորիսովնայի համար։ Ժենյան գնում է  Գոգոլի մոտ, որը նրան սպառնում է սպանել կոտրված շշով։ Այնուամենայնիվ, Ժենյան, որը ծառայել է դեսանտային զորքերում, հաղթող է դուրս գալիս և Գոգոլին տանում է ոստիկանություն։

Եզրափակիչ տեսարանում միլիցիայի մայորը Ժենյային համոզում է կյանքը նվիրել երեխաների դաստիարակությանը, ինչի համար, մայորի համոզմամբ, Ժենյան տաղանդ ունի։

Դերերում 
 Վլադիմիր Լետենկով – Ժենյա Պրոխորով
 Ստանիսլավ Ժդանկո – Կոստյա Սիլա
 Լեոնիդ Կայուրով – «Գոգոլ»
 Պավել Նիկոլայի – Շուրիկ
 Նիկոլայ Մուրավյով – ոստիկանության մայոր
 Վերա Վասիլևա – Պոլինա Բորիսովնա, ուսուցչուհի, Ժենյայի մայրը
 Յուրի Մեդվեդև – ոստիկան Կուվաև
 Իգոր Օշոտին – Ալկա
 Նադեժդա Ռումյանցևա – Ալկայի մայրը
 Յուրի Կուզմենկով – Ալկայի հայրը, հարբեցող

Արձագանքներ 
«Կինոյի արվեստ» ամսագիրը «Անչափահասները» ֆիլմին տվել է բացասական գրախոսական։

Այն դարձել է Խորհրդային Միության 1977 թվականի ամենահասութաբեր ֆիլմը, երբ վաճառվել է 44,6 մլն տոմս։

Ծանոթագրություններ

Արտաքին հղումներ 
 Раззаков Ф. И. Жизнь замечательных времён. 1975—1979 гг. : Время, события, люди / Фёдор Раззаков. — М. : Эксмо, 2004. — 990, [1] с., [8] л. ил., факс., портр. ; 27 см. Стр. 163, 361, 386. ISBN 5-699-05395-6
 Раззаков Ф. И. Алла Пугачёва: Рождённая в СССР. Эксмо, 2009. — 524, [2] с. ISBN 978-5-699-33902
 Гибель актёра Станислава ЖДАНЬКО
 Фёдоров А. В., Левицкая А. А., Горбаткова О. И. Направления, цели, задачи, авторские концепции аудиовизуальных медийных трактовок темы школы и вуза в советском кино эпохи «застоя» (1969—1985) // Медиаобразование. 2017. № 3
 Фёдоров А. В. Советский кинематограф в зеркале журнала «Искусство кино» (на примере номеров юбилейного 1977 года) // Медиаобразование. 2017. № 4.

Խորհրդային ֆիլմեր
1976 ֆիլմեր
Մաքսիմ Գորկու անվան կինոստուդիայի ֆիլմեր
Ռուսերեն ֆիլմեր
Բնօրինակում անաղբյուր հոդվածներ